Suojavarotoimet

Suojavarotoimia voidaan käyttää seuraavien potilasryhmien hoidossa: neutropeniset potilaat, sytostaatteja saavat hematologiset ja onkologiset potilaat. Hoitava lääkäri arvioi suojavarotoimien tarpeen. Perustana on normaali hyvä hoitokäytäntö, tavanomaiset varotoimet, jota noudatetaan kaikkien potilaiden hoidossa. Infektioiden riskin pienentämiseksi näiden potilaiden hoidossa kiinnitetään huomiota ohjeessa tummennettuihin kohtiin.

Potilaan hoidossa **huomioitavaa tavanomaisten varotoimien** lisäksi:

|  |  |
| --- | --- |
| **Huonesijoitus** | Yhden hengen huone, jossa on oma WC ja suihku. Jos osastolla on mahdollista, niin sulkutilalla varustettu ylipaineistettu HEPA-suodattimella oleva huone, jossa on oma WC ja suihku. **Huoneeseen ei leikko- ja kuivakukkia eikä ruukkukasveja.** |
| **Huoneen varustelu** | Tämä ohje helposti saatavilla. Huone-/potilaskohtaiset hoito-, tutkimus- ja apuvälineet. Tarvittavat suojaimet. Huonekohtaiset siivousvälineet, pyykki- ja jäteastiat. Eritetahradesinfektioaine kloori 1000 ppm. |
| **Tiedottaminen**  | Oveen merkintä: Vierailijat ottakaa yhteyttä hoitohenkilökuntaan ennen huoneeseen menoa. Varotoimista tiedotetaan muita hoitoon osallistuvia yksiköitä ja jatkohoitopaikkaa. Potilastietojärjestelmään merkintä varotoimista. |
| **Varotoimien kesto** | Hoitavan lääkärin ohjeen mukaisesti. |
| **Henkilökunta** | **Henkilökunnalla ei saa olla akuuttia infektiota.**Suunnittele hoitotoimet siten, että vältyt edes takaiselta kulkemiselta huoneeseen ja sieltä pois. |
| **Käsihuuhteen käyttö** | Huoneeseen mennessä ja sieltä poistuessa. Ennen suojakäsineiden ja muiden suojainten pukemista ja niiden riisumisen jälkeen. Desinfioi kädet ja vaihda suojakäsineet: ennen aseptisia toimenpiteitä, hoitotoimenpiteiden välissä, eritteiden käsittelyn jälkeen. Ota huoneen kaapeista tarvittavat hoitovälineet desinfioiduin käsin. |
| **Suojakäsineiden käyttö** | Koskettaessa limakalvoja, kosteita ihoalueita (kainalo, nivuset), rikkinäistä ihoa, verta tai eritteitä. Haavojen hoidon yhteydessä. Potilaita kanyloitaessa, injektioita annettaessa ja verinäytteitä otettaessa. Desinfioi kädet juuri ennen suojakäsineiden pukemista ja heti niiden riisumisen jälkeen. Pue käsineet juuri ennen hoitotoimenpidettä ja riisu ne välittömästi käytön jälkeen. Käsineet ovat potilas- ja työvaihekohtaiset |
| **Suu-nenäsuojaimen käyttö** | Kaikki huoneeseen menijät käyttävät. |
| **Muiden suojainten käyttö** | Tavanomaisten varotoimien mukaan, kun vaara roiskeista. |
| **Tutkimukset ja toimenpiteet** | Ensisijaisesti potilashuoneessa. Osaston ulkopuolisessa tutkimuksessa potilas kuljetetaan suoraan tutkimus-/hoitotilaan. Tutkimuksen jälkeen potilas kuljetetaan välittömästi takaisin omaan huoneeseen. |
| **Potilaan kuljettaminen** | Käytä käsihuuhdetta ennen kuljetusta ja sen jälkeen.Potilas viedään suoraan tutkimushuonee­seen, ei jätetä odottamaan odotustiloihin. |
| **Hoito-, tutkimus- ja apuvälineet ja niiden huolto** | **Ensisijaisesti kertakäyttöiset.** Nimetyt kuntoutus- ja apuvälineet kuntoutustiloissa, jos mahdollista. Puhdista ja desinfioi monikäyttöiset välineet huuhtelu- ja desinfiointikoneessa (dehu), jos mahdollista. Muussa tapauksessa käytä pesevää pintadesinfektioainetta, tai yleispuhdistusainetta ja denaturoitua alkoholia. |
| **Potilaan ja vierailijoiden ohjaus** | **Potilaalle:** Kerrotaan hoitoon liittyvistä käytännön asioista.Ohjataan hyvään hampaiden, suun limakalvojen ja ihon hoitoon. Ohjataan oikea yskimishygienia ja käsien desinfektio. **Vierailijalle: ei saa olla akuuttia infektiota, esimerkiksi hengitystieinfektiota, oksennus- ja ripulitautia.****Kaikki huoneeseen menijät käyttävät suu-nenäsuojusta.** Ohjataan oikea käsihuuhteen käyttö. |
| **Potilaan liikkuminen potilashuoneen ulkopuolella** | Potilas voi liikkua huoneen ulkopuolella, jolloin **hän käyttää kirurgista suu-nenäsuojusta. Osastolta poistuttaessa potilas käyttää FFP3- hengityksensuojainta. (Oys:ssä olevien remonttien vuoksi)** |
| **Ruokailu** | **Neutropenisten potilaiden ruokavalio****Vain kuumennettuja ruokia;** ei tuoresalaatteja, pastöroimattomia mehuja, kuumentamattomia marjoja, pähkinöitä, tuorejuustoja ja kuorimattomia hedelmiä tai kasviksia. OYS:ssa merkitään Aromi-ateriatilaukseen potilaalle AVA-ruokavalio (alentunut vastustuskyky)Ruokailu omassa huoneessa, tavalliset ruokailuvälineet, ruokatarjottimen palautus ja pesu normaalisti muiden astioiden kanssa |
| **Siivous** | Ennen loppusiivousta huone tyhjennetään hoitotarvikkeista.[Siivous eri varotoimiluokissa](https://www.ppshp.fi/dokumentit/_layouts/15/WopiFrame.aspx?sourcedoc=%7B2AD0206F-1007-4137-92FF-9982C1845315%7D&file=Siivous%20eri%20varotoimiluokissa.docx&action=default&DefaultItemOpen=1) ohjeen mukaan. |
| **Eritetahrat** | Desinfektio kloori 1000ppm. Eritteissä on paljon mikrobeja. Eritetahran havainnut poistaa sen välittömästi! Eritteitä ovat esim. oksennus, lima, sylki, märkä, uloste, virtsa, veri. [Eritetahradesinfektio](https://www.ppshp.fi/dokumentit/_layouts/15/WopiFrame.aspx?sourcedoc=%7B3AD47103-C6C7-43AF-93D4-F7780D84EA23%7D&file=Eritetahradesinfektio.docx&action=default&DefaultItemOpen=1) |